Lolland-Falsters Stifts-Tidende, 1844-08-19
Til det Mærkeligste, som de i Løverdags ankomne Stændertidender indeholde, maa man udentvivl henføre Legationssecr. Hvass's mageløse Opførsel imod den nylig ankomne Deputerede fra Aalborg, Kjøbmand Ree. Da i det 24de Møde Sagen angaaende Opkjøb af Landmandens Producter foretoges til foreløbig Behandling, yttrede Legationsraad Hvass sig saaledes: Det forekommer ogsaa mig, at den sidste ærede Taler i sit første Foredrag har gjort sig skyldig i en Modsigelse. Jdet han nemlig har udtalt sig for, at Udkastet ikke emanerer som Lov, er han meget rigtigt ikke gaaet ud fra alene, at Kjøbstæderne derved vilde faae deres Privilegier forringede; thi det ligger ikke i Tidens Aand at paaberaabe sig saadanne; derimod er han gaaet ud fra Varernes Behandling og Forædling; dette Udgangspunct er i sin Orden, men naar han derpaa har anført det som noget, der for Øieblikket er factisk, at der bringes mange slette Producter af Opkjøberne til Kjøbmændene, og han derhos har indrømmet, at disse tage derimod, at Opkjøberne endog let blive af med deres daarlige Varer, som Kjøbmændene bruge til at udfylde Qvantiteter i deres Ordrer, saa har han jo tilstaaet, at Varernes Behandling er slet bestil under nærværende Forhold. Kjøbmand Ree: Naar Legationssecretair Hvass har bebreidet mig Modsigelser i mit foregaaende Foredrag, maa jeg tilstaae, at jeg ikke veed, hvori denne skal bestaae. Jeg har ikke sagt, at der ikke skulde holdes fast ved Privilegier, men jeg har blot undladt at tage Hensyn til dem, idet jeg har holdt mig til Hovedsagen, det hvorpaa det, som ogsaa Comiteen har bemærket, maa komme an, nemlig hvad der stemmer med det almindelige Vel; derfor har jeg væsentlig opholdt mig ved Lovudkastets Jndflydelse paa Producternes Beskaffenhed. At jeg skulde have sagt, at Kjøbmændenne kjøbte de maadelige Varer for at udfylde et bestemt Qvantum, som de havde Ordrer at skaff tilveie, maa jeg bestemt modsige; jeg har sagt, at vel ikke alle Kjøbmænd altid see saa nøie paa Varernes Godhed, naar de blot faae Varer at kjøbe, men deraf følger ikke, at de skulde indkjøbe de slette Varer til et bestemt Brug, tvertimod befatte de Kjøbmænd, der have saadanne Ordres, sig neppe med at forfuske Varerne. Legationssecretair Hvass Naar Kjøbmand Røe formener, at han ikke har gjort sig skyldig i nogen Selvmodsigelse, veed jeg ikke, om jeg muligen har forstaaet eller hørt hans Foredrag urigtigt, og jeg kiender endnu ikke hans Sandhedskjærlighed nøie nok til, at jeg deraf kunde slutte mig til, om han har tilstaaet, hvorledes Kjøbmændene behandle eller rettere ikke behandle Varerne; men det er desværre Tilfældet under de nærværende Forhold, at Kjøbmændene skille Sælgerne ved gode og slette Producter, ligesom de ere, og det næsten til lige høie Priser. Landsoverretsprocurator Jespersen: Den Tvivl der er yttret om en Deputerets Sandhedskjærlighed er af den Beskaffenhed, at den ei kan hengaae upaatalt. Præsidenten: Jeg har kun forstaaet Legationssecretair Hvass's Yttring som sigtende til den Modsigelse, han allerede strax i Begyndelsen af hans første Foredrag havde imputeret Kjøbmand Røe at have gjort sig skyldig i. Det har neppe været Talerens Mening at yttre en Tvivl om Kjøbmand Rees Sandhedskjærlighed i Almindelighed. Legationssecretair Hvass. Dette har aldrig været min Mening; saadant har ikke kunnet faldet mig ind; mit Foredrag havde et spøgefuldt Anstrøg, og jeg beder, at det paa ingen Maade maa opfattes anderledes, end at han ikke vilde indrømme den af mig paapegede Modsigelse. Kjøbmand Røe, Spøg eet, Alvor et andet. Den ærede Deputeredes Mening om min Sandhedskjærlighed kunde vel i sig være mig ligegyldig, men skjøndt jeg er noget ung i det Parlementariske, forekommer det mig dog høist uparlementarisk at gjøre en Deputerets Sandhedskjærlighed til Gjenstand for Omtale i Forsamlingen, og jeg maa henstille, om det ikke er en Yttring, for hvilken Taleren fortjener at kaldes til Orden. Præsidenten: Jeg mener, at den ærede foregaaende Taler maa finde sig fyldestgjort ved den Erklæring, som Legationssecretair Hvass har givet, og som gik ud paa, at det aldrig var faldet ham ind at yttre nogen Tvivl om hans Sandhedskjærlighed. - Legationssecretair Hvass. Som Deputeret have vi endnu ikke den Ære at kjende den nylig ankomne Deputerede fra Aalborg, og hans hidtilværende offentlige Stilling. giver altsaa ikke Anledning til at drage hans Sandhedskjærlighed i Tvivl; det eneste, hvoraf man kjender hans offentlige Færd, er hans Virksomhed som Redacteur af Aalborg Av. - Præsidenten: En saadan Erklæring var det ikke min Mening at foranledige; jeg henholdt mig til den tidligere Erklæring, som den Deputerede havde givet. Med Hensyn til hans sidste Yttring kan jeg ikke skjønne rettere, end at han, efter den Maade, hvorpaa han nu vil forklare sine tidligere Yttringer, har overskredet Grændserne for det Passende. - Kjøbmand Rd. Jeg maa tillade mig at bemærke, at det forekommer mig, at min private Stilling aldeles ikke kan komme under Forsamlingens Bedømmelse, og jeg hverken ønsker eller forlanger noget Vidnesbyrd derom af den ærede Deputerede, hvilket er mig fuldkommen ligegyldigt. Med Hensyn til min Personlighed. . . . Præsidenten: Jeg maa ønske, at de Deputerede ville afholde sig fra alle Personen ligheder, og netop derfor var det, at jeg kaldte Legationssecretair Hvass til Orden for den Maade, hvorpaa han fortolkede sin tidligere Erklæring, ved hvilken jeg troede, at den ærede Deputerede maatte være fyldestgjort. Kjøbmand Ree. Forsaavidt Legationssecretair Hvass er kaldt til Orden finder jeg mig fuldkommen fyldestgjort. Med Hensyn til Brugen af Ordet Personlighed maa jeg blot, for at forebygge hver mulig Misforstaaelse, tillade mig at bemærke, at jeg kun har anvendt og villet anvende Udtrykket paa personlige Forhold, som jeg mener, det aldeles ligger udenfor Forsamlingens Competence at føre ind i dets Discussioner. Præsidenten: Det var netop det, jeg vilde forhindre, nemlig at man indlod sig paa Bedømmelsen af de personlige Forhold, og det var derfor, at jeg kaldte Legationssecretair Hvass til Orden, men paa den anden Side havde jeg ønsket, at Discussionen om den paaankede Yttring derved maatte være bleven endt.